ZAPISNIK BR. 32.

od 28.12.2023.

Sastavljen na sjednici Upravnog vijeća Ljekarni Koprivnica dana 28.12.2023.g. u Ljekarni Koprivnica, B. Radić 2.

Prisutni članovi U.V.: Dragutin Korošec, Ida Kovač Očenašek, Irena Bogdanić, Anica Lukačić Sić, Mirjana Smok i ravnateljica Irena Hadelan, te voditelj ekonomsko-računovodstveno-knjigovodstvenih poslova Marko Kolarek.

Predsjednik je pozdravio sve prisutne i predložio slijedeći :

DNEVNI RED:

1. Verifikacija zapisnika br. 31 od 28.11.2023. g.
2. Donošenje Odluke o prihvaćanju Izvješća ravnatelja o poslovanju za studeni 2023.g.
3. Donošenje Odluke o prihvaćanju Financijskog plana za 2024. godinu.
4. Donošenje Odluke o prihvaćanju Plana nabave za 2024. godinu.
5. Donošenje Odluke o prihvaćanju Plana kadrova za 2024. godinu.
6. Donošenje Odluke o prihvaćanju Plana potrebe zapošljavanja za 2024. godinu.
7. Donošenje Odluke o prihvaćanju Programa rada i plana razvoja za 2024.g.
8. Informacije o novim zakonskim propisima i njihov utjecaj na Ljekarne Koprivnica.
9. Razno.

Dnevni red je jednoglasno prihvaćen i prešlo se na prvu točku.

**Ad. 1.**

Predsjednik U.V. je rekao da su svi u sazivu dobili Zapisnik br. 31. i pita da li se slažu s istim. Nije bilo primjedbi na zapisnik pa su članovi U.V. jednoglasno su donijeli:

ZAKLJUČAK

Verificiran je Zapisnik br. 31 od 28.11.2023. g. (Prilog Ad.1).

**Ad. 2.**

Predsjednik je dao riječ ravnateljici koja je prošla izvješće o poslovanju za studeni 2023.g. (Prilozi Ad.2.).

Nakon iscrpnog izlaganja ravnateljice i rasprave o poslovanju članovi Upravnog vijeća donijeli su jednoglasno:

ODLUKU

O prihvaćanju izvješća ravnateljice o poslovanju za studeni 2023.g. (Prilozi Ad. 2.)

**Ad. 3.**

Prelaskom na točku tri, predsjednik je dao riječ voditelju ekonomsko-računovodstveno-knjigovodstvenih poslova da izloži Financijski plan za 2024.g..

Nakon izlaganja Financijskog plana za 2024.g., članovi Upravnog vijeća prihvatili su isti jednoglasno i donijeli:

ODLUKU

O prihvaćanju Financijskog plana za 2024.g. s ukupnim:

Prihodima u iznosu od 6.283.300. €

Rashodima u iznosu od 6.183.300. €

Dobiti u iznosu od 100.000. €

Porez na dobit 18% 18.000. €

Neto dobit u iznosu 82.000. €

**Ad. 4.**

Predsjednik je dao riječ ravnateljici da iznese Plan nabave za 2024. godinu, koji su svi primili u sazivu (Prilog Ad. 4.)

Nakon čega su članovi U.V. donijeli jednoglasno:

ODLUKU

O prihvaćanju Plana nabave za 2024. godinu kao što je u Prilogu Ad. 4.

**Ad. 5.**

Prelaskom na točku pet, ravnateljica objašnjava da je Plan kadrova praktički ostao isti kao što je bio za 2023. godinu (Prilog Ad. 5.), koji su svi dobili u prilogu dnevnog reda, pa su članovi U.V. jednoglasno donijeli:

ODLUKU

Prihvaća se Plan kadrova za 2024. godinu kao što je u prilogu Ad. 5.

**Ad. 6.**

Predsjednik je prelaskom na točku 6 dao riječ ravnateljici da iznese Plan potrebe zapošljavanja radnika u 2024. godini.

Nakon iznošenja ravnateljice članovi U.V. jednoglasno su donijeli:

ODLUKU

Prihvaća se Plan potrebe zapošljavanja radnika u 2024. godini kao što je u prilogu Ad. 6.

**Ad. 7.**

Ravnateljica je rekla da je zbog Ljekarne Đurđevac, zbog uvođenja eura, te broja radnika, u jednom dijelu izmijenjen Program rada i plana razvoja Ljekarni Koprivnica za 2023.- 2024.g. koji je donesen u prosincu 2022.g. dok je glavnina ostala ista i tako je nastao Program rada i plan razvoja Ljekarni Koprivnica za 2024. godinu (Prilog Ad. 7.).

Članovi U.V. jednoglasno su donijeli:

ODLUKU

Prihvaća se Program rada i plan razvoja Ljekarni Koprivnica za 2024. godinu kao što je u prilogu Ad. 7.

**Ad.. 8.**

Prelaskom na točku osam, ravnateljica je rekla da je promijenjena lista lijekova (padaju cijene lijekova).

U NN 143/23 objavljene su Izmjene Pravilnika o porezu na dohodak, uglavnom se radi o povećanju neoporezivih naknada i to zbog zaokruženja iznosa, porasla je paušal prehrana na 1.200 € godišnje, novčane nagrade za radne rezultate su porasle na 1.120 €, dnevnice na 30 €, prigodne nagrade su također povećane na 700 €, itd.

**Ad. 9.**

S obzirom da druge rasprave i novosti nije bilo, pa je predsjednik zaželio sve najbolje za nadolazeće blagdane, te de se vidimo krajem siječnja 2024.g., te je sjednica zaključena u 18,40 sati.

Zapisničar: Predsjednik Upravnog vijeća:

Radmila Kolarek mr.sc. Dragutin Korošec, dr.med.vet.